EFF-huis in Nkandla val uitmekaarDie huis wat die EFF vir Hlongwane gebou het. In die agtergrond is pres. Zuma se Nkandla-woning. Foto: Giordano Stolley/SAPA Julius Malema, leier van die EFF, het toegegee dat die huis op die rand van ineenstorting is weens slordige konstruksiewerk. Malema het aan News24 gesê die huis sal gesloop en herbou word. Sthandiwe Hlongwane (32), die vrou wat in die huis woon, het bevestig dat boukontrakteurs Dinsdag ŉ inspeksie gedoen het. Die huis is in Januarie verlede jaar aan Hlongwane oorhandig as deel van die EFF se verkiesingsveldtog. Hlongwane het News24 op ŉ toer deur die huis gevat en gewys hoe die dak op plekke insak weens die swaar dakteëls. Daar is krake in die mure en Hlongwane en haar gesin moet van ŉ buitetoilet gebruik maak aangesien daar nie ’n waterstelsel aan die huis gekoppel is nie. Nkululeko Ngubane, die EFF se streeksekretaris in Uthungulu, het die huis Dinsdag besoek. “Ons het nodig om klarigheid te kry want ons wil nie hê dit moet lyk of ons verlede jaar Nkandla toe gekom het om stemme te werf nie. Ek het die krake en probleme gesien maar die kontrakteurs gaan seker maak dit word herstel.” News24